CELEX: 62013CB0142
Language: sk
Date: 2014-03-27 00:00:00
Title: Vec C-142/13: Uznesenie Súdneho dvora (desiata komora) z  27. marca 2014 (návrh na začatie prejudiciálneho konania, ktorý podal Audiencia Provincial de Barcelona – ﾠpanielsko) – Bright Service SA/Repsol Comercial de Produtos Petrolíferos SA (Návrh na začatie prejudiciálneho konania — Článok 99 Rokovacieho poriadku Súdneho dvora — Kartely — Článok 81 ES — Dohoda o výhradnom predaji — Výnimka — Nariadenie (EHS) č. 1984/83 — Dohoda podliehajúca výnimke — Nariadenie (ES) č. 2790/1999 — Dohoda nepodliehajúca výnimke — Časové účinky vyňatia)

16.6.2014   
            
            
               SK
            
            
               Úradný vestník Európskej únie
            
            
               C 184/4
            
         Uznesenie Súdneho dvora (desiata komora) z 27. marca 2014 (návrh na začatie prejudiciálneho konania, ktorý podal Audiencia Provincial de Barcelona – Španielsko) – Bright Service SA/Repsol Comercial de Produtos Petrolíferos SA
   (Vec C-142/13) (1)
   
   ((Návrh na začatie prejudiciálneho konania - Článok 99 Rokovacieho poriadku Súdneho dvora - Kartely - Článok 81 ES - Dohoda o výhradnom predaji - Výnimka - Nariadenie (EHS) č. 1984/83 - Dohoda podliehajúca výnimke - Nariadenie (ES) č. 2790/1999 - Dohoda nepodliehajúca výnimke - Časové účinky vyňatia))
   2014/C 184/05
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Barcelona
   
      Účastníci konania
   
   
      Žalobkyňa: Bright Service SA
   
      Žalovaná: Repsol Comercial de Produtos Petrolíferos SA
   
      Predmet veci
   
   Návrh na začatie prejudiciálneho konania – Audiencia Provincial de Barcelona – Výklad nariadenia Komisie (EHS) č. 1984/83 z 22. júna 1983 o uplatňovaní článku 85 ods. 3 Zmluvy na kategórie dohôd o výhradnom nákupe (Ú. v. ES L 173, s. 5) a článku 3 ods. 1, článku 5 písm. a) a článku 12 ods. 2 nariadenia Komisie (ES) č. 2790/1999 z 22. decembra 1999 o uplatňovaní článku 81 ods. 3 Zmluvy na kategórie vertikálnych dohôd a zosúladených postupov (Ú. v. ES L 336, s. 21; Mim. vyd. 08/001, s. 364) – Časové účinky – Zmluva o výhradnom predaji pohonných hmôt medzi dodávateľom a prevádzkovateľom čerpacej stanice – Dohoda uzatvorená na základe nariadenia č. 1984/83 s účinkami od nadobudnutia platnosti nariadenia č. 2790/1999 – Dohoda nespĺňajúca podmienky týchto dvoch nariadení
   
      Výrok
   
   Má sa článok 12 ods. 2 nariadenia Komisie (ES) č. 2790/1999 z 22. decembra 1999 o uplatňovaní článku 81 ods. 3 Zmluvy na kategórie vertikálnych dohôd a zosúladených postupov vykladať v tom zmysle, že dohoda účinná od 31. mája 2000, ktorá obsahuje záväzok nekonkurovania, a ktorá spĺňa podmienky výnimky stanovenej v nariadení Komisie (EHS) č. 1984/83 z 22. júna 1983 o uplatňovaní článku 85 ods. 3 Zmluvy na kategórie dohôd o výhradnom nákupe, zmenenom a doplnenom nariadením Komisie (ES) č. 1582/97 z 30. júla 1997, ale nespĺňa podmienky podľa nariadenia č. 2790/1999, je na základe uvedeného článku 12 ods. 2 naďalej predmetom výnimky z uplatňovania článku 81 ods. 1 ES, avšak iba do 31. decembra 2001.
   
      (1)  Ú. v. EÚ C 178, 22.6.2013.